李柱銘

李柱銘，香港出世；係香港嘅資深大律師、立法會前議員同民主黨嘅前任黨主席；係個天主教徒。

由於佢過去長期積極關注同埋領導香港民主運動，同埋作為泛民主派嘅領袖之一，所以有「香港民主之父」之稱。佢推崇民主、自由、人權等等西方世界普世價值，喺激進泛民冒起之前，佢係被親中陣營長期針對嘅其中一個目標。

屋企 
李柱銘祖籍廣東惠州，不過佢係香港出世。同老婆有個仔。佢阿爸李彥和曾經係中國國民黨軍官。

生平 
李柱銘響九龍華仁書院讀書，香港大學文學士畢業。之後響聖若瑟英文中學做教書先生。三年後，佢去英國倫敦林肯律師學院學法律。

1979年佢被委任做御用大律師。1980年至1983年當選香港大律師公會主席。1985年開始做立法局法律界功能界別議員，1991年轉戰地區直選，由1985年至1991年做香港法律改革委員會委員，幫香港改革殖民地法律到代議政制，同推動法律雙文化。1988年至1991年，佢被委任做香港消費者委員會主席。

雖然李柱銘喺2008年唔再冧莊立法會議員，但佢依然活躍泛民主派嘅社會運動，好似七一遊行、雨遮革命、香港修例風波等等。

2021年4月16號，李柱銘因煞停警黑亂港落實五大訴求集會干犯非法集結，罪名成立，被判坐花廳11個月，緩刑兩年。

同年9月2號，佢同黎智英、何俊仁被香港賽馬會終止會籍。

專業資歷 
 英國大律師
 香港大律師
 英女王御用大律師
 香港資深大律師

獎 
1995年得到美國大律師公會頒發嘅國際人權獎；
1996年得到自由國際頒發嘅自由獎；
1997年得到英國聖十架書院同美國Amherst書院嘅榮譽法學博士、美國全國民主基金會民主獎項；
2000年得到多倫多大學嘅Goodman院士同歐洲議會頒發嘅Schuman獎章。

參選記錄

立法局/立法會選舉

李柱銘在《華爾街日報》的文章原文，明報
評論文章
 李柱铭周游列国唱衰香港 港商报怒斥其卖国卖港
 香港各大社团严厉谴责李柱铭崇洋媚外、反华乱港
 美国会就香港民主状况举行听证会(04年3月4日) 
 联合早报：李柱铭指中联办是外部势力
 香港大公报：李柱铭乞外国干预惹公愤
 香港商报：李柱铭美报撰文乞求布什向北京施压，邀美压华惹众怒
 李柱铭出卖主权 甘当汉奸卖国贼

類:前香港立法會議員
類:前香港立法局議員
類:消費者委員會主席
九龍華仁書院舊生
香港大學舊生
香港民主黨主席
香港民主黨員
祖籍惠州
柱銘